b'\n_START_ARTICLE_\nSekhemti\n_START_PARAGRAPH_\nSekhemti (Jawi: \xd8\xb3\xd8\xae\xd9\x85\xd8\xaa\xd9\x8a, IPA: /s\xc9\x9bx\xc9\x9bmti/), juga dikenali sebagai pskent (IPA: /\xcb\x88sk\xc9\x9bnt/; daripada Yunani Purba \xcf\x88\xcf\x87\xce\xb5\xce\xbd\xcf\x84) dan dwimahkota, ialah suatu mahkota berganda yang dipakai oleh pemerintah Mesir purba. Orang Mesir purba dahulu memanggilnya sekhemti, yang bermaksud Dua Yang Berkuasa. Ia gabungkan mahkota putih Hedjet dari Mesir Hulu dan mahkota merah Desyret dari Mesir Hilir._NEWLINE_Sekhemti melambangkan kuasa seorang firaun ke atas seluruh Mesir bersatu. Ia mempunyai dua lambang binatang: ular tedung Mesir, dikenali sebagai iaret, yang berdiri seakan-akan untuk mematuk dan melambangkan dewi Wadjet dari Mesir Hilir; dan burung hering Mesir yang melambangkan dewi penaung Mesir Hulu Nekhebet. Ini berdua diletakkan di depan mahkota Sekhemti dan dipanggil Nebty (Dua Empuan). Kemudiannya, kepala burung hering kadangkala digantikan dengan ular tedung yang kedua.\n_START_SECTION_\nArkeologi\n_START_PARAGRAPH_\nSama seperti mahkota-mahkota Desyret dan Hedjet, tiada satu pun mahkota Sekhemti yang dijumpai. Ia hanya pernah ditemui dalam tugu-tugu, gambaran, lukisan, dan hikayat purbakala.\n_START_SECTION_\nMitologi\n_START_PARAGRAPH_\nSalah seorang dewa yang memakai mahkota Sekhemti ialah Horus dan Atum atau Ra kedua-dua melambangkan si firaun atau mempunyai hubungan istimewa dengan firaun.'